یوخاریدا قئید ائدیلدیگی کیمی سید عباس بیگ ۱۷. عصرین سونو – ۱۸. اوّل‌لرینده گونئی آذربایجاندان تالیش ماحالینا – خارخاتان کندینه کؤچوب مسکونلاشمیشدیر. بو کندده یاشایارکن یئرلی فئودال‌لارلا یاخینلاشان سید عباس بو کندین صاحیبی بورادیگاهلی اسد بیگ حسین بیگ اوغلونون باجیسی آهو خانیملا ائولندی. اونونلا ایزدیواجدان سید عباس بیگین سید جمال‌الدین بیگ آدلی اوغلو دونیایا گلدی. سید عباس بیگ و اسد بیگ ۱۷۳۶–جی ایلده موغان قورولتاییندا ایشتیراک ائتمیش، نادر شاه افشارین حاکیمیتینی تانییاراق اوغول‌لاری سید جماالدین بیگی و علی بیگی نادر شاهین حربی قوللوغونا گؤندرمیش، اورادا ایسه اونلارا یوزباشی روتبه‌سی وئریلمیشدی. نادر شاهین مأمورلاری سید جماالدین بیگه دریسی‌نین رنگیندن دولایی قارا بیگ (و ۱۷۴۷-جی ایلدن ۱۷۸۶-جی ایله‌دک لنکران خانی اولدو) دئییردیلر. او، نادر شاهین داغیستانا حربی سفرلری زامانی خوصوصی اولاراق فرقلنمیشدی و بونا گؤره هیجری تاریخله ۱۱۵۴–جو ایلده (میلادی تاریخله ۱۷۴۱/۱۷۴۲-جی ایلده) نادر شاه طرفیندن ایرثی "خان" تیتولو ایله موکافاتلاندیریلمیشدی.